મુસ્લિમ કવિઓ: બોલ્ટનવાસી મુસ્લિમ કવિઓ વરસોથી ‘ગુજરાતી રાઇટર્સ ગિલ્ડ’ના નેજા હેઠળ પ્રતિ વર્ષ મુશાયરા યોજે છે જેમાં મહેક ટંકારવી, અદમ ટંકારવી, કદમ કમલ, સિરાજ પટેલ, જિગર નબીપુરી, સેવક અલીપોરિ, માસુમ કરોલિયા, હસન ગોરાડાભેલી, અબ્દુલ અઝીઝ ઝુમલા, અયુબ ઝુમલા, નાહિદ રાંદેરી, બાબર બંબુસરી, હારુન પટેલ, પથિક સિતપોણવી, સૂફી મનબુરી આદી શાયરોએ ગઝલો-હઝલો રચી ગુજરાતી સાહિત્ય ક્ષેત્રે પ્રદાન કર્યું છે.